Delamain

Delamain er et konjakkhus. De har ikke egne vinmarker, så de kjøper destillater fra andre, dermed er en negociant. 

De kjøper mest konjakk som allerede er lagret, gjerne i 15-20 år eller mer, hvorpå de lagrer den videre selv. 

Dette huset er et av de som er kjent for å levere virkelig god kvalitet på sine konjakker, og er svært anerkjent. 

Prinsipper
Delamain har strenge prinsipper de følger i sin produksjon av konjakk:
 Kun konjakk fra Grande Champagne brukes De bruker kun eiketønner som er brukt i minimum 6 år – ingen nye tønner brukes
 De kjøper ikke inn noe konjakk uten at partiet prøvesmakes
 Fortynning av konjakk skjer ikke med vann, men skjer over mange måneder med en blanding av gammel konjakk og vann som inneholder ca. 15% alkohol
 Eneste tillatte tilsetningsstoff er karamell, som kun bidrar til stabil farge. Sukker og sirup brukes ikke, heller ikke tre-ekstrakt.

Historie
Delamains historie begynner med at protestanten Nicolas Delamain slo seg ned i England i 1625, som hoffmann under Charles I. Etter endt periode ble han adlet (1639), og flyttet til Irland. Hans familie bodde i London og Irland. 

En av hans etterkommere, James Delamain (1738–1800), bestemte seg for å flytte tilbake til slektsgården i Jarnac, i Konjakk-regionen, der familien stammet fra. Dette var i 1759. Han begynte så med konjakkhandel. Fra 1763 ble han med i sin svigerfar, Jean-Isaac Ranson, sitt firma, han stammet selv fra en negociant-familie og drev med eksport av konjakk til bl.a. Nederland og Irland. Delamain ble deleier, og firmaet fikk navnet Delamain & Ranson. 

I 1791, ble deler av eiendommen gitt bort i bryllupsgave til Francoise-Elisabeth Delamain og Thomas Hine. Denne delen dannet grunnlaget for det konjakkhuset  som i dag heter Hine. 

Firmaet Delamain & Ranson ble imidlertid oppløst i 1817. James Delamain sin sønnesønn etablerte sammen sine fettere Roullet firmaet Delamain & Roullet i 1824. Selskapet bestod fram til 1920, da familien Delamain tok over helt selv, og døpte om huset til Delamain & Co. Norskættede Alain Braastad tok over ledelsen av huset dette året, sammen sin fetter Patrick Peyrelounge, begge disse er i Delamain-familien. 

Den dag i dag er Delamain fortsatt en familiebedrift. 


Utvalg
Delamain bruker kun brukte eikefat i sin lagring (minimum 6 år), og all konjakk kommer fra det beste konjakkområdet; Grande Champagne. Deres utvalg er:

 Pale & Dry XO – 22-28 års fatlagring. Utviklet på 1920-tallet, og er Delamains hovedprodukt med ca. 80% av omsetningen.
 Grande Champagne Vesper – Gjennomsnittlig lagringstid 35-40 år. Utviklet på 1950-tallet. 
 Extra – flere gamle konjakker, lagret hver for seg, men lagres de to siste årene blandet («marriage»)
 Très Vénérables – gjennomsnittlig lagringstid 55 år. 
 Très Vieille Réserve de la Famille – en ublandet konjakk som i sin helhet stammer fra konjakk destillert før 2. verdenskrig på en eiendom nær St. Preuil, midt i Grande Champagne. Den har sin naturlige styrke (cask strength) på 43%, og er tappet over i glassballonger for å stanse utviklingen. Dette er en eksepsjonell konjakk

I tillegg slipper de hvert år rene årgangskonjakker, som kalles Millésimés. De er et av få hus som har tillatelse til dette. De siste årene har de sluppet følgende årganger:

 2000: Årgangene 1962 og 1968
 2001: Årgangene 1965 og 1968
 2002: Årgangene 1965, 1968 og 1971
 2003: Årgangene 1969, 1971 og 1973
 2004: Årgangene 1969 og 1973

Tidligere har bl.a. årgangene 1949, 1960 og 1963 også vært sluppet for salg.

Eksterne lenker




Kategori:Konjakk
Kategori:Franske drikkevareprodusenter
Kategori:Etableringer i 1625